یووراج سنگھ

عالمی ریکارڈ یافتہ جارح بلے باز بھارتی کرکٹر

12 دسمبر 1981ء کو چنڈی گڑھ  میں پیدا ہوئے،

یوراج سنگھ 2011ء کے ورلڈ کپ جیتنے والے سکواڈ کا بھی حصہ رہے تاہم بعد میں ایم ایس دھونی نے انہیں ٹیم سے باہر نکال دیا تھا جس پر ان کا تنازعہ میڈیا کی زینت بنا رہا یوراج سنگھ لمبے لمبے چھکے لگانے کی وجہ سے بھارتیوں کے دل پر راج کرتے رہے ہیں،

یووراج سنگھ نے 40 ٹیسٹ، 304 ون ڈے اور 58 ٹی ٹوئنٹی انٹرنیشنل میچز کھیلے، ان کا شمار ٹی ٹوئنٹی کے بہترین کھلاڑیوں میں کیا جاتا ہے۔

2007ء کے عالمی ٹی ٹوئنٹی کپ میں انہوں نے انگلش فاسٹ بولر اسٹیورٹ براڈ کے ایک ہی اوور میں چھ چھکے لگائے تھے جبکہ انہوں نے 2011ء ورلڈکپ میں بہترین کھلاڑی کا اعزاز حاصل کیا تھا ۔کرکٹ ورلڈ کپ 2011ء کے بعد یووراج سنگھ کینسر میں مبتلا ہوئے جس کے بعد انہیں کچھ عرصے کے لیے کرکٹ سے دور ہونا پڑا۔ تاہم صحت یاب ہوکر دوبارہ بھارتی ٹیم میں شامل ہوئے، تاہم ان کی فارم برقرار نہ رہ سکی اور ٹیم میں ان اور آؤٹ ہوتے رہے۔

یووراج سنگھ نے بالی وڈ اداکارہ ہیزل کیچ سے 2016ء میں شادی کر کے اپنی زندگی کی نئی اننگز کا آغاز کیا تھا۔ 25 جنوری 2022ء کو بیٹے کی پیدائش ہوئی،

یوراج سنگھ نے 10 جون 2019ء میں انٹرنیشنل کرکٹ سے ریٹائرمنٹ کا فیصلہ کیا تھا،

18 اکتوبر 2021ء کو بھارت کے سٹار بلے باز یووراج سنگھ کو ہریانہ کی پولیس نے ساتھی کرکٹر کو ” بھنگی ” کہنے پر گرفتار کر لیا ۔ تین گھنٹے کی تحقیقات اور معافی کے بعد جان چھوٹی،

حوالہ جات